सिविल अस्पताल की टूटी पेयजल सप्लाई हुई बहाल
जनस्वास्थ्यविभाग ने सिविल अस्पताल में टूटी पेयजल लाइन को ठीक करवा पेयजल सप्लाई को बहाल कर दिया है। पेयजल सप्लाई बहाल होने से सिविल अस्पताल के जच्चा-बच्चा वार्ड में सूखी पड़ी शौचालय की टंकी में पानी पहुंच गया है। इससे जच्चा-बच्चा वार्ड में दाखिल प्रसूताओं उनके तामीरदारों ने राहत की सांस ली है। दूसरी ओर राजकीय बाल सीनियर सेकेंडरी स्कूल के खेल मैदान में दौड़ ट्रैक के निकट खुले पड़े सूखे कुएं को भी स्कूल प्रशासन ने मिट्टी से भरवा बंद करवा दिया है।
ज्ञात रहे कि सिविल अस्पताल के पिछवाड़े में स्थित जनस्वास्थ्य विभाग के नलकूप की पेयजल की मुख्य लाइन टूट गई थी। इसके चलते सिविल अस्पताल के जच्चा-बच्चा वार्ड के शौचालय में शनिवार को पानी समाप्त हो गया था। शौचालयों में पानी समाप्त होने के कारण शनिवार से जच्चा-बच्चा वार्ड में भर्ती प्रसूताओं उनके तामीरदारों को इधर-उधर से बोतलों में पानी लाकर काम चला रहे थे। इससे प्रसूताओं उनके तामीरदारों को भारी परेशानी का सामना करना पड़ रहा था। मामला सामने आने पर लोगों की परेशानी को देखते हुए दैनिक भास्कर ने इस मुद्दे को उठाया था। दैनिक भास्कर द्वारा मुद्दा उठाने पर जनस्वास्थ्य विभाग की नींद टूटी और जनस्वास्थ्य विभाग ने टूटी लाइन को ठीक करवा अस्पताल की पेयजल सप्लाई को बहाल कर दिया।
स्कूल के खेल मैदान में खुले कुएं के मुद्दे को भी भास्कर ने उठाया था
राजकीयबाल सीनियर सेकेंडरी स्कूल के खेल मैदान में स्थित पुराने खुले कुएं में खेलते समय बच्चे अक्सर झांकते रहते थे। इसके चलते सूखे कुएं के कारण यहां कभी भी हादसा होने का अंदेशा बना रहता है। बच्चों के साथ हादसे के अंदेशे को देखते हुए मुद्दे को भी दैनिक भास्कर ने प्रमुखता से उठाया था। दैनिक भास्कर में प्रमुखता से मुद्दा उठाने पर स्कूल प्रशासन ने तत्परता दिखाते हुए सूखे कुएं को मिट्टी से भरवा कर बंद कर दिया।
नारनाैल. सिविलसर्जन क्वाटर के बाहर टूटी पेयजल लाइन को ठीक किया गया।
hin_Deva hin_Deva hin_Deva hin_Deva hin_Deva hin_Deva